Diari Oficial de la Generalitat Valenciana


Sumari del DOGV 2245, del 14-04-1994 (1994/831130)

RESOLUCIÓ de 26 de novembre de 1993 de la Direcció General de Qualitat Ambiental de la Conselleria de Medi Ambient, per la qual s'atorga una autorització administrativa per al transport de residus tòxics i perillosos de titularitat aliena a l'empresa Transportes E González.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2245

Data del DOGV
:   14-04-1994

Secció del DOGV
:   ALTRES DISPOSICIONS

Número del document
:   1994/831130


Data del document
:   23-11-1993

Organisme emissor
:   Conselleria de Medi Ambient

Tipus de document
:   Resolució

RESOLUCIó de 26 de novembre de 1993, de la Direcció General de Qualitat Ambiental de la Conselleria de Medi Ambient, per la qual s'atorga una autorització administrativa per al transport de residus tòxics i perillosos de titularitat aliena a l'empresa Transportes F. González. [94/2075]  
Vistos els documents que consten en l'expedient 022/93/RTP instruït a instància de Fèlix González Arroyo, en nom i representació de l'empresa Transportes F. González, a fi d'obtenir autorització administrativa per a transportar residus tòxics i perillosos.  
Atés que l'empresa F. González presenta una sol·licitud d'autorització per a transportar residus tòxics i perillosos de titularitat aliena a la Comunitat Valenciana.  
Atés que aporta la documentació requerida, vigent i compulsada, dels vehicles i els conductors per a fer l'operació de transport sol·licitada.  
Atés que l'activitat de transport de residus tòxics i perillosos de titularitat aliena queda subjecta a l'autorització administrativa prèvia atorgada per l'òrgan que siga ambientalment competent d'acord amb la Llei 20/1986, Bàsica de Residus Tòxics i Perillosos, sense perjudici de la resta de llicències o autoritzacions que li siguen exigibles.  
Atés que l'empresa Transportes F. González té les oficines a l'avinguda de Juan de la Cierva, núm. 37, de Getafe (Madrid), i que és la propietària dels vehicles per als quals sol·licita l'autorització.  
Vistos tots els antecedents de fet, resolc:  
Primer  
Atorgar autorització administrativa a l'empresa F. González per al transport de residus tòxics i perillosos de titularitat aliena, la qual es refereix exclusivament a les normals operacions de càrrega, transport i descàrrega.  
El contingut específic d'aquesta operació serà el que s'indica en la definició que en fa la legislació vigent en la matèria.  
Segon  
No són objecte d'aquesta autorització la resta d'operacions que engloba la gestió com són la recollida, l'emmagatzematge, el tractament, la recuperació, l'eliminació, la reutilització, el reciclatge i la regeneració, tal com descriuen l'article 2 de la Llei 20/1986 o l'article 3 del Reial Decret 833/88. Aquesta autorització administrativa es concedeix únicament i exclusivament per al transport d'aquells residus tòxics i perillosos que s'assimilen a les classes de matèries perilloses el transport de les quals s'autoritza en els corresponents certificats d'autorització de cada vehicle emesos pels òrgans competents en matèria de transport per carretera de substàncies perilloses.  
Tercer  
Aquesta autorització es concedeix per als vehicles:  
- camió cisterna amb motor tractor CU-7807-F  
- camió cisterna amb motor tractor CU-2315-E  
- camió cisterna amb motor tractor B-4590-FD  
- camió cisterna amb motor tractor M-7770-MD  
- camió cisterna amb motor tractor M-6931-JL  
- cisterna fixa semiremolc M-16621-R  
- cisterna fixa semiremolc M-19734-R  
I per als conductors:  
- Francisco Moreno García DNI 6 815 362-D  
- José González Arroyo DNI 20 288 825  
- Javier García Hernández DNI 11 991 691  
- Félix González Arroyo DNI 6 519 868  
Quart  
La Conselleria de Medi Ambient atorga l'autorització per un termini de tres anys, prorrogables en la forma que estableix el Reial Decret 833/88, de 20 de juliol, amb la referència 022/T/RTP/CV.  
Cinqué  
El titular de l'autorització està obligat a mantenir vigents en tot moment les autoritzacions i els requisits legals que per als vehicles i conductors exigeix la normativa de transport de mercaderies perilloses per carretera.  
Sisé  
El transportista haurà d'intervenir en la formalització del document de control i seguiment del residu tòxic i perillós.  
Seté  
Cada vehicle queda obligat en tot moment a portar una còpia compulsada d'aquesta autorització concedida.  
Vuité  
Aquesta resolució s'ha de publicar en el Diari Oficial de la Generalitat Valenciana i s'ha de notificar a la persona interessada, indicant-li els recursos que són procedents.  
València, 26 de novembre de 1993.- El director general de Qualitat Ambiental: José María Marugán Gacimartín.